આ અંગે પ્રાપ્ત વિગતો અનુસાર ખજુરી હડમતિયા ગ્રામ પંચાયતના મહિલા સભ્ય પૂર્ણિમાબેન પુનાભાઈ સાકરીયા તેમના ગામના સરપંચ જગદીશભાઈ જમનભાઈ વઘાસિયાનુ કીધુ કરતા ન હોય આથી તેનો ખાર રાખી, ગામના સપંચે તમે મારુ કીધુ કેમ કરતા નથી તેમ કહી હવે પંચાયતે આવશો અને મારુ કીધુ નહી માનો તો જાનથી મારી નાખીશ તેમ કહી મહિલા સભ્ય પૂર્ણિમાબેન સાકરીયાને ગાળો કાઢી નાસી જતા ખોબા જેવડા ખજૂરી હડમતીયા ગામમાં ખળભળાટ વ્યાપી જવા પામ્યો હતો અને આ બાબતે ભેસાણ પોલીસમાં ફરિયાદ નોંધાતા સરપંચને પકડી પાડવા પોલીસે તજવીજ હાથ ધરી હતી.